Zápal dutín v tehotenstve
Dobrý deň.
Pred dvoma týždňami som mala pozitívny test na covid, priebeh bol v poriadku, avšak mi to prešlo do zápalu dutín. Doktorka na orl mi predpísala antibiotiká Betaklav, som v 33 týždni tehotenstva.
Môžu tieto lieky niečo spôsobiť bábätku? Mám ich brať 7 dní.
Ďakujem veľmi pekne za odpoveď
Dobrý deň,
Ďakujeme za vašu otázku. Antibiotický liek Betaclav sa môže počas tehotenstva užívať iba v nevyhnutnom prípade. Ak lekár vyhodnotil, že váš zdravotný stav si vyžaduje podávanie tohto lieku počas tehotenstva, je potrebné liečbu dodržiavať. Antibiotiká užívajte v predpísanej dávke, intervaloch a dodržte aj dĺžku liečby, aj keď sa príznaky ochorenia zmiernia. Neliečené ochorenie by mohlo váš zdravotný stav ešte zhoršiť, čo by mohlo ohroziť nie len vás, ale aj vývoj vášho dieťaťa.
Prajem skorú uzdravenie.
S pozdravom
Mgr. Tamara Jakúbeková